  Майя Бывальцева Удмурт йӧскалык сиён — пельнянь — сиён-юонъя калыккуспо фестивальлэсь дипломзэ басьтӥз. Ужрад ортчиз Ярославльын. Со сярысь ивортэ Удмуртиысь Лулчеберетъя но туризмъя министерство. «Удмурт Элькунлэсь возьматмэын вал йӧскалык сиён-юонлэн брендэз — тодмо пельнянь, угось ӵапак Удмуртия ӟучьёслы пельнянез яратонэз пыӵатӥз, ӵапак ми бордысен кутскиз пельнянлэн быдэс кунэ вӧлмон сюресэз», — верамын ивортонын. Фестивальын ужлыко программаез сяна, кунысь улосвылъёслэн сиён-юонъёсынызы гала-ӝытазеян но шеф-поваръёслэн вожвылъяськонзы ортчиз. Тросэз улосвылъёс сиён-юон туризмъя программаоссэс возьматӥзы, но Удмуртиын со ӧвӧл на. Министерстволэн ыстэм муртъёсыз верамъя, удысэтлы матысь дыре сыӵе учкетэз дасяны кулэ, угось чотамын, туристъёс 30 процент палазэ коньдонзэ ӵапак сиён-юонлы быдто. Тегъёс: Туризм Удмуртия Лулчеберетъянотуризмъяминистерство сиён-юонъёс Удмуртиысьтуризм  